ไฟแนนซ์ทูเดย์
&#8216;พึงชนะผู้น้อยด้วยการให้ พึงชนะผู้ใหญ่ด้วยความอ่อนโยน&#8217;
9 ม.ค. 2555

‘พึงชนะผู้น้อยด้วยการให้ พึงชนะผู้ใหญ่ด้วยความอ่อนโยน’
...วันนี้ขออนุญาตพาคุณผู้อ่านมาเก็บตกผลของการประชุมรัฐสภา เพื่อพิจารณางบประมาณรายจ่ายประจำปี 2555 เพราะมีหลายเรื่องที่นักการเมืองตัดสินใจลงดาบหั่น ฟัน และทิ่มแทงกันนั้นกระทบกับชาวบ้าน




...หนึ่ง งบประมาณในการจัดตั้งกองทุนการออมแห่งชาติที่ อารีพงศ์ ภู่ชอุ่ม ปลัดกระทรวงการคลัง และ สมชัย สัจจพงษ์ ผู้อำนวยการสำนักงานเศรษฐกิจการคลังออกแรงผลักดันในสมัยรัฐบาลพรรคประชาธิปัตย์ เพื่อสร้างหลักประกันให้กับคนไร้ราก พ.ร.บ.สำคัญฉบับนี้กำหนดชัดว่า รัฐบาลต้องจัดเงินทุนประเดิมทันที 1,000 ล้านบาท แต่รัฐบาลเสียงส่วนใหญ่จากประชาชนคนรากหญ้าพ่อค้า วินมอเตอร์ไซค์ แท็กซี่ ลูกจ้างรายวันกลับจัดสรรงบให้แค่ 200 ล้านบาท...ต้องกราบขอขอบพระคุณที่ ฯพณฯ กรุณาให้ความสำคัญกับคนรากหญ้าถึงเพียงนี้
เดือน พ.ค. 2555 กองทุนการออมแห่งชาติจะเปิดรับสมัครสมาชิกตามที่กฎหมายกำหนดแล้ว ม่ายรุจะหาเงินที่ไหนไปจัดการสร้างหลักประกันให้ชาวบ้านคนไร้ราก ปลัดตุ้มอธิบดีสมชัย จ๋ารู้มั้ยทำไมรัฐมนตรีถึงใจร้าย
...สอง ผู้ใช้แรงงาน มนุษย์เงินเดือนทั้งหลาย โปรดรับรู้กันด้วยว่าสำนักงานประกันสังคม (สปส.) เสนอของบไป 2.18 หมื่นล้านบาท แต่นักการเมืองที่ท่านเลือกไปอนุมัติให้ 1.11 หมื่นล้านบาท ถูกตัดไป 1.06 หมื่นล้านบาท อะแฮ่ม ยังไม่รู้ตัวช่ายม่าย งบที่ถูกตัดไปนั้นเป็นงบที่รัฐบาลจะต้องจ่ายสมทบเข้ากองทุนประกันสังคมตามกฎหมายในสัดส่วน 2.75% คิดเป็นเงินก็ตก 1 หมื่นล้านบาท อีก 656 ล้านบาท เป็นงบเงินเดือน ค่าจ้างลูกจ้าง และค่าเช่าบ้าน ของข้าราชการ สปส. โปรดแซ่บทั่วกัน รัฐบาลนี้ค้างหนี้พวกเรา ใครป่วยใครไข้ไม่ได้รับการเหลียวแลก็ไปว่ากันเองละกัน อิฉันม่ายเกี่ยว อิๆๆๆ